《甲辰九日感事》
清代·顾祖禹

萧飒西风动客愁，携尊无处漫登楼。赭衣天地骊山道，白帢亲登易水秋。

征雁南飞无故国，啼猿北望有神州。茱萸黄菊寻常事，此日催人易白头。

作者简介：（1624—1680）明末清初江南无锡人，字复初，又字景范，侨寓常熟宛溪，学者称宛溪先生。以遗民自居，曾应徐乾学聘，修《一统志》，书成，力辞疏荐。精史地，所著《读史方舆纪要》，于每一地名之下，必详言历代战守得失之迹，洵为军事地理巨著。另有《宛溪集》。